A **Alto Palatinado** (en alemán *Oberpfalz*) é unha das sete rexións administrativas (*Regierungsbezirk*) en que está dividido o Estado federado alemán de Baviera.

Encóntrase no leste do Estado federal, e limita ao suroeste coa Alta Baviera, ao sur coa Baixa Baviera, ao oeste cona Franconia Media e ao noroeste coa Alta Franconia. Ademais limita ao leste 
coa República Checa, cuxa fronteira encóntrase aberta desde 2008 grazas ao Acordo de Schengen.

A súa capital administrativa é Ratisbona.

División administrativa
-----------------------

A rexión do Alto Palatinado está composta por tres cidades-distrito (*Kreisfreie Städte)* e sete distritos rurais *(Landkreise)*:

### Cidades-distrito

1. Amberg
2. Ratisbona
3. Weiden in der Oberpfalz

### Distritos rurais

1. Amberg-Sulzbach
2. Cham
3. Neumarkt in der Oberpfalz
4. Neustadt an der Waldnaab
5. Regensburg
6. Schwandorf
7. Tirschenreuth

Xeografía
---------

Reserva natural Doost, entre Floß e Neustadt an der Waldnaab
No Alto Palatinado hai algunhas cordillieras, varios esteiros e lagos. En comparación con outras rexións de Alemaña, o Alto Palatinado ten máis ben unha baixa densidade de poboación. Ss rexións máis importantes son:

* Oberpfälzer Wald
* Oberpfälzer Seenland
* Steinwald
* Waldnaab/Wondreb-Senke
* Bayerischer Wald
* Künisches Gebirge
* Naabtal
* Vilstal
* Oberpfälzer Jura

Historia
--------

Historicamente o Alto Palatinado identíficase co *Nordgau* de Baviera, que era unha parte do vello ducado de Baviera. O nome está directamente ligado ao Palatino (en latín *Palatium*, en alemán *Pfalz*), e ao derivado *Kurpfalz*.

Desde a morte de Luís II, duque de Baviera en 1294, a casa de Wittelsbach dividiuse en dúas ramas, a maior *Palatium* e a máis nova *Baviera*. A rama do *Palatium* gobernaba unha parte do territorio da Baviera do Norte, que máis tarde pasou a chamarse *Alto Palatinado en Baviera*.

O Baixo Palatinado (*Niederpfalz*) ou Palatinado Renano (*Rheinpfalz*) forma parte do *Land* alemán de Renania-Palatinado e non ten contacto físico co anterior. Ambos os dous constitúen a rexión histórica denominada Palatinado.

Poboación
---------

### Evolución da poboación do Alto Palatinado

|  |  |
| --- | --- |
| 1939 | 694 742 |
| 1950 | 906 822 |
| 1961 | 898 580 |
| 1970 | 963 833 |
| 1987 | 969 868 |
| 2002 | 1 088 929 |
| 2019 | 1 112 102 |

Transporte
----------

### Ferrocarril

A rexión do Alto Palatinado está atravesada polas seguintes liñas ferroviarias:

* Ratisbona - Schwandorf - Weiden - Marktredwitz - Hof
* Weiden - Bayreuth
* Núremberg – Neukirchen - Weiden
* Núremberg–Ratisbona- Neumarkt in der Oberpfalz - Ratisbona
* Ratisbona - Straubing - Passau
* Schwandorf - Amberg - Núremberg
* Schwandorf - Cham - Furth im Wald
* Cham - Bad Kötzting - Lam
* Donautalbahn - Ratisbona – Ingolstadt

### Autoestradas

* A 3
* A 6
* A 93

### Aeroportos

Os aeroportos máis achegados son:

* Aeroporto de Núremberg
* Aeroporto de Hof
* Aeroporto de Múnic
* Aeroporto de Linz, en Austria

Economía e comercio
-------------------

As ruínas do forte Flossenbürg son un grande atractivo turístico
A economía do Alto Palatinado sufriu un gran cambio na década de 1994-2004. A taxa de desemprego, tanto no sector primario (agricultura e acuicultura) como na industria, aumentou considerabelmente. Porén, a taxa de emprego no sector de servizos aumentou nun 18,8 %. Hoxe en día a economía rexurdiu e a taxa de desemprego estabilizaouse nun 4,6 %. Segundo o seu PIB (119,3), o Alto Palatinado pertence ás rexións máis ricas da Unión Europea (EU27: 100, Alemaña: 115,8) (ano 2004).

O comercio na rexión distribúese máis que nada nas PEMEs, moitas delas pertencen ás líderes da súa rama. O turismo tamén ten un papel destacado na rexión. A pesar de que a agricultura foi moi importante nos anos anteriores, hoxe en día ten unha importancia menor. 

O sector industrial concéntrase sobre todo na "Gran Ratisbona":

* BMW
* Krones AG
* Infineon
* Continental

Ratisbona é tamén a 5ª cidade na produción de Biotecnoloxía de Alemaña.

O distrito rural de Schwandorf recada a maior cantidade de impostos na rexión. Alí hai máis de 300 empresas industriais que empregan a máis de 16 000 persoas:

* Meiller direct GmbH
* Benteler Automobiltechnik GmbH
* Nabaltec AG en Schwandorf
* Innovationspark Wackersdorf (BMW)
* Läpple AG, cuya fábrica se encuentra en Teublitz
* F.EE GmbH in Neunburg v.W.
* Heidelberg Cement AG en Burglengenfeld

Política
--------

Desde 1999 Rupert Schmid (CSU) é o Presidente do Alto Palatinado. Seus vicepresidentes son Ludwig Spreitzer (CSU) e Norbert Hartl (SPD).

Notas
-----

1. ↑  Berg-Schlosser, Dirk (1993). *Political Culture in Germany*. ISBN 978-1-3492-2767-9.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oberpfalz*** |

### Bibliografía

* *Bedeutende Oberpfälzer* von Sigfried Färber, Verlag Pustet 1981 ISBN 3-7917-0723-X.
* Ursula Pfistermeister: *Himmlische Ansichten. Oberpfalz im Luftbild*, Buch & Kundstverlag Oberpfalz, ISBN 3-924350-69-8

### Outros artigos

* Alta Baviera
* Alta Franconia
* Baixa Baviera
* Baixa Franconia
* Franconia Media
* Suabia

### Ligazóns externas

* Goberno do Alto Palatinado
* Mapa histórico
* www.oberpfalz.de
* Vista aérea
* Oberpfalznetz

| * v
* c
* e
Rexións de Alemaña |
| --- |
| Baden-Württemberg  | 
* Friburgo
* Karlsruhe
* Stuttgart
* Tubinga

 |
| Baviera  | 
* Alta Baviera
* Alta Franconia
* Alto Palatinado
* Baixa Baviera
* Baixa Franconia
* Franconia Media
* Suabia

 |
| Hessen  | 
* Darmstadt
* Gießen
* Kassel

 |
| Renania do Norte-Westfalia  | 
* Arnsberg
* Colonia
* Detmold
* Düsseldorf
* Münster

 |
| Saxonia  | 
* Chemnitz
* Dresde
* Leipzig

 |

|  |  |
| --- | --- |
| Control de autoridades | 
* Wd: Q10555
* WorldCat
* VIAF: 267383615
* BNF: 11985925j
* EBID: ID
* GeoNames: 2859444
* GND: 4042961-1
* ISNI: 0000000417912321
* LCCN: n82024314
* NKC: ge129299
* OSM: 17596
* SUDOC: 02792016X

 |